**DECIZIA ETAPEI DE INCADRARE**

**Nr. 29 din 14.04.2014**

**Revizuita la data de**

    Ca urmare a solicitarii de emitere a acordului de mediu adresate de **SC TELESYS NET SRL** cu sediul în com. Gălăneşti, sat Gălăneşti, nr. 363 B, jud. Suceava, inregistrata la Agentia pentru protectia mediului Suceava cu nr. 327/15.01.2015, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-%28MzM1MjEy%29.htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultarilor desfasurate in cadrul sedintei Comisiei de Analiza Tehnica din data de 30.01.2015, ca proiectul **“ÎNFIINŢARE  FERMĂ DE REPRODUCERE SUINE”** propus a fi amplasat in com. Mălini, jud. Suceava nu se supune evaluarii impactului asupra mediului si nu se supune evaluarii adecvate.

  Justificarea prezentei decizii:

1. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:**

a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 1 e) instalaţii pentru creşterea intensivă a animalelor de fermă, altele decât cele incluse în anexa nr. 1.

b) Proiectul nu face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar;

c) Obiectivele investiţiei nu sunt amplasate în zone geografice sensibile sau în zone de protecţie specială: amplasamentul este situat pe domeniul privat al unităţii, în extravilanul comunei Malini, jud. Suceava, la o distanţă de cca. 1000 m față de cea mai apropiată zonă locuită.

d) Prin mărimea şi tehnologia utilizată prin proiect, la punerea în funcţiune a acestuia nu va fi afectată calitatea factorilor de mediu prin emisii poluante:

Se propune realizarea unei ferme de reproducere suine.

Capacitatea de cazare va fi de 290 de scroafe și 3 de vieri și un număr de 1200 purcei/ciclu cu 3 cicluri de reproducție/an, rezultând în total un număr maxim de 3600 de purcei/an.

Îngrăşarea purceilor se va face până la greutatea dea 25-30 kg.

Activitatea de reproducere a porcilor se desfășoară în trei etape, după cum urmează:

* Monta și gestația: include scroafele în pregătire pentru montă, scroafele gestante, vierii și tineretul pentru reproducție;
* Maternitatea: etapa în care are loc fătarea, creșterea purceilor sugari până la înțărcare la vârsta de 35-42 de zile;
* Creșterea tineretului: include creșterea purceilor înțărcați de 35-42 de zile până la 72-80 de zile, adică până la greutatea de 25-30 de kg.

Activitatea constă în:

1. Aprovizionarea cu furaje;
2. Aprovizionarea cu premixuri si medicamente;
3. Crestere – ingrijire zilnica animale:

- Supraveghere activitate curenta bucatarie furajera

- Hranire/Administrare corecta reteta furajare in concordanta cu stadiul de dezvoltare a animalelor

- Adapare

- Supraveghere stare generala de sanatate animale

- Administrare medicamente curative / preventive

- Supraveghere sistem ventilatie hala

- Supreveghere evacuare dejectii in bazinul de sub hala

1. Pregatire depopulare hala;
2. Transport animale 25 -30 kg catre beneficiari
3. Pregatire hala pentru un nou ciclu de productie:
* Curatare , decontaminare
* Verificare functionare instalatii.

**Dotari:**

Se propune realizarea următoarelor obiective:

1: Grajd gestație/inseminare - suprafata construita: 810,5 mp

2: Grajd maternitate/tineret - suprafata construita: 871,25 mp

3: Filtru sanitar

4: Puţ forat

5: Bazin vidanjabil

10: Împrejmuire teren

**Apa**

 Alimentarea cu apă se va realiza de la un puț forat.

 Apele uzate menajere provenite de la grupurile sanitare si de la igienizarea spatiilor administrative, vor fi colectate în 2 bazine betonate vidanjabile cu dimensiunile V=10 mc, respectiv 5 mc.

Apele uzate provenite de la igienizarea halelor de crestere a porcilor, precum şi dejectiile provenite de la incintele de crestere a porcilor vor fi colectate vor fi colectate în cele 2 bazine betonate şi impermeabilizate dispuse sub cele 2 grajduri, cu un volum V= 1711,8 mc, respectiv 1706,15 mc. Bazinele de dejectii vor fi construite pe un fundament de argilă compactată, în acest fel evitându-se pătrunderea în sol şi apoi în pânza freatică a apei în amestec cu dejecţii. Exteriorul bazinelor de dejecţii va fi îmbrăcat cu o membrană, care asigură protecţia mediului subteran.

 Apele de la igienizare si dejectiile, dupa un ciclu de fermentare de aproximativ 6 luni sunt preluate si sunt evacuate pe terenurile agricole, in vederea fertilizarii acestora, în baza contractului pe care unitate le va încheia cu societăți deținătoare de terenuri agricole.

**Aer**

Pe amplasamentui obiectivului, sursele de emisii poluante în atmosferă vor fi surse staţionare nedirijate/difuze:

♦ Adăpostire animale/evacuare aer din interiorul halelor, prin sistemul de ventilaţie: emisii de amoniac, miros, CO2

♦ Depozitare şi fermentare dejecţii în bazinele de dejecţii: emisii de amoniac, miros, H2S

♦ Aplicare dejecţii pe terenuri agricole: miros, H2S, NH3

♦ Depozitarea hranei: pulberi

Caracteristicile fizice ale mixturii de dejecţii porcine cauzează în general o emisie scăzută de azot.

În proiect se prevede utilizarea de aditivi destinaţi accelerării procesului de fermentaţie a dejecţiilor porcine, respectiv substanţe care inhibă mirosul degajat, pentru a reduce discomfortul creat prin emisiile în atmosferă.

**Sol, subsol**

**Dejecţiile** provenite de la animale sunt depozitate în bazine de stocare, cu capacitate de stocare suficientă (V= 1711,8 mc, respectiv 1706,15 mc), pentru minim 6 luni, de unde sunt apoi folosite pentru amendarea terenurilor agricole

Bazinele de dejectii vor fi construite pe un fundament de argilă compactată, în acest fel evitându-se pătrunderea în sol şi apoi în pânza freatică a apei în amestec cu dejecţii. Exteriorul bazinului de dejecţii va fi îmbrăcat cu o membrană, care asigură protecţia mediului subteran.

Administrarea dejecţiilor solide şi lichide pe terenurile agricole se va putea realiza numai cu respectarea strictă a Calendarului de interdicţie pentru împrăştierea îngrăşămintelor, precum şi a celorlalte recomandări privind momentul, modul şi condiţiile de aplicare a fertilizanţilor.

Se prevede folosirea unei autospeciale pentru introducerea dejecţiilor în sol la o adâncime de cel puţin 5 cm, în vederea evitării mirosului şi a distribuirii uniforme a dejecţiilor.

   II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

Proiectul propus nu poate afecta direct sau indirect nici o arie protejată de interes comunitar.

**Conditiile de realizare a proiectului:**

a) Se vor obține și se vor respecta:

* + Avizul de gospodărire a apelor.
	+ Avizul emis de Inspectoratul Judeţean pentru Situaţii de Urgenţă Bucovina Suceava.
	+ Actul de reglementare emis de Direcţia de Sănătate Publică Suceava.

b) Pentru diminuarea impactului generat în timpul execuţiei proiectului se vor amenaja locuri de colectare selectivă a deşeurilor ce vor rezulta din executarea lucrărilor de construcţii, respectiv a funcţionării, în pubele/ containere inscripţionate corespunzător, în condiţii de siguranţă pentru mediu şi sănătatea umană şi se va asigura gestionarea corespunzătoare a acestora în conformitate cu prevederile Legii nr. 211/2011 privind regimul deşeurilor. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

Se vor utiliza maşini şi utilaje silenţioase.

c) La finalizarea lucrîrilor și la punerea în funcțiune a obiectivului se va solicita şi obţine autorizaţie de mediu.

d) Nu va fi afectată calitatea factorilor de mediu pe perioada derulării lucrărilor investiţiei şi după punerea în funcţiune a obiectivului:

**Protecţia calităţii apelor:**

* Se interzice orice deversare de ape uzate, dejecţii, reziduuri sau deşeuri de orice fel în apele de suprafaţă sau subtereane, pe sol sau în subsol.
* Se vor executa foraje de control pentru monitorizarea freaticului în zona bazinelor de stocare a dejecţiilor.
* Nu se vor aplica dejecţii ca îngrăşământ pe terenuri situate la mai puţin de 30 m faţă de un curs de apă. Se va face dovada deţinerii de terenuri agricole arabile, cu suprafaţa necesară, pentru fertilizarea cu dejecţii porcine.

**Protecţia calităţii aerului:**

* Pe toată perioada de funcţionare a fermei aveţi obligaţia de a utiliza aditivi destinaţi accelerării procesului de fermentaţie a dejecţiilor porcine, respectiv substanţe care inhibă mirosul degajat, pentru a reduce discomfortul creat prin emisiile în atmosferă.
* Se vor stabili şi respecta rutele de transport dejecţii pentru a evita crearea de discomfort asupra zonelor populate.
* Utilajele şi instalaţiile de transport şi de administrare în sol a dejecţiilor (la minim 5 cm adâncime) vor fi asigurate din punct de vedere al etanşeităţii şi al fiabilităţii.
* La împrăştierea dejecţiilor pe terenurile agricole se va ţine cont de condiţiile meteo la momentul administrării, astfel încât terenul să nu fie îngheţat, îmbibat cu apă, iar direcţia vântului să nu fie spre zonele locuite.
* Pentru prevenirea raspandirii mirosului spre zonele sensibile se va crea perimetral o liziera de arbori.

**Protecţia solului şi subsolului:**

* Administrarea dejecţiilor solide şi lichide pe terenurile agricole se va putea realiza numai cu respectarea strictă a Calendarului de interdicţie pentru împrăştierea îngrăşămintelor, precum şi a celorlalte recomandări privind momentul, modul şi condiţiile de aplicare a fertilizanţilor, conform **Ord. Ministerului Mediului şi Gospădăririi Apelor nr. 1.182 din 22 noiembrie 2005 privind aprobarea Codului de bune practici agricole pentru protecţia apelor împotriva poluării cu nitraţi din surse agricole.**
* Inaintea fiecarei administrari a ingrasamantului, de pe terenurile destinate acestui scop, se vor preleva probe si executa determinari ale compozitiei chimice a solului, de catre unitati pedologice abilitate/specializate, in vederea respectarii Ordinului comun al Ministerului Mediului si Gospodaririi Apelor nr. 242/26.03.2005 si Ordinul Ministrului Agriculturii, Padurilor si Dezvoltarii Rurale nr. 197/07.04.2005, pentru probarea organizarii Sistemului national de monitoring integrat al solului, de supraveghere, control si decizii pentru reducerea aportului de poluanti proveniti din surse agricole si de management al reziduurilor organice provenite din zootehnie in zone vulnerabile si potential vulnerabile la poluarea cu nitrati.
* Pentru terenurile unde se împrăştie dejecţiile, se va realiza **la intervale de 1 – 4 ani**, **Studiul Agrochimic şi Pedologic, care va propune anual Planul de fertilizare al terenurilor,** în funcţie de rotaţia culturilor, nivelul recoltelor scontate, nivelul de aprovizionare a solului cu elemente fertilizante, etc.

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.